***Otok Largo*** (eng. *Key Largo*) je kriminalistički film Johna Hustona s Humphreyjem Bogartom, Edwardom G. Robinsonom, Lauren Bacall, Lionelom Barrymoreom i Claire Trevor. Bio je to četvrti i posljednji film filmskog i bračnog para Bogart-Bacall. Trevor je 1949. osvojila Oscara kao najbolja sporedna glumica.

Film je adaptiran prema kazališnom komadu Maxwella Andersona iz 1939. ali u stvarnosti nema puno veze s njim, iako se Andersonovo ime pojavljuje na špici.

Radnja
------

Frank McCloud (Bogart) posjećuje mali učmali hotel na Otoku Largo koji vode obogaljeni James Temple (Barrymore) i njegova snaha Nora (Bacall), udovica Frankova prijatelja iz Drugog svjetskog rata. Hotel su privremeno zauzeli zloglasni gangster u bijegu Johnny Rocco (Robinson) i njegova banda.

Frank je isprva ravnodušan prema situaciji, ali Roccovo držanje prema svojoj ljubavnici alkoholičarki Gaye (Trevor) i njegova umiješanost u ubojstvo dvojice lokalnih Indijanaca i policajca uvjeravaju Franka da Rocco mora biti zaustavljen. Njegova šansa dolazi kad Rocco prisiljava Franka da upravlja brodom kojim banda namjerava pobjeći na Kubu. Na moru, bez taoca za koje bi se morao brinuti, Frank ubija sve članove bande, jednog po jednog, Rocca na kraju. Nakon toga se vraća Nori.

Glumci
------

* Humphrey Bogart - Frank McCloud
* Edward G. Robinson - Johnny Rocco
* Lauren Bacall - Nora Temple
* Lionel Barrymore - James Temple
* Claire Trevor - Gaye Dawn
* Thomas Gomez - Richard 'Curly' Hoff
* Harry Lewis - Edward 'Toots' Bass
* John Rodney - Zamjenik šerifa Clyde Sawyer
* Marc Lawrence - Ziggy
* Dan Seymour - Angel Garcia
* Monte Blue - Šerif Ben Wade
* William Haade - Ralph Feeney

Razlike od predstave
--------------------

U kazališnom komadu, gangsteri su meksički banditi, a u pitanju je Španjolsko-američki rat, dok je Frank dezerter koji na kraju umire.

Produkcija
----------

Prema IMDb-u, film je navodno u potpunosti snimljen u samo 78 dana u studiju Warner Brosa, osim uvodnih scena na Floridi. Druga verzija priče kaže kako je sniman na lokaciji u Karipskom klubu na Otoku Largo u južnoj Floridi.

Robinson je u prethodnim filmovima uvijek imao veći status od Bogarta. U ovom, Robinsonovo ime je postavljeno desno od Bogartova, ali se na posteru nalazi malo iznad, kao i u uvodnoj špici, što indicira Robinsonov skoro jednaki status. Robinsonova slika bila je i veća i postavljena u sredini postera.

Scene uragana koji odgađa bijeg bande je zapravo snimka preuzeta iz melodrame *Night Unto Night* s Ronalodm Reaganom koja je snimljena iste godine u produkciji Warner Brosa.

Izvori
------

1. ↑  The Numbers, Key Largo domestic box office results.

Vanjske poveznice
-----------------

* *Key Largo* na sajtu IMDb

| * p
* r
* u
Filmovi koje je režirao John Huston |
| --- |
| 1940-e | 
* *The Maltese Falcon* (1941)
* *In This Our Life* (1942)
* *Across the Pacific* (1942)
* *Report from the Aleutians* (1943)
* *The Battle of San Pietro* (1945)
* *Let There Be Light* (1946)
* *The Treasure of the Sierra Madre* (1948)
* *Key Largo* (1948)
* *We Were Strangers* (1949)

 |
| 1950-e | 
* *The Asphalt Jungle* (1950)
* *The Red Badge of Courage* (1951)
* *The African Queen* (1951)
* *Moulin Rouge* (1952)
* *Beat the Devil* (1953)
* *Moby Dick* (1956)
* *Heaven Knows, Mr. Allison* (1957)
* *The Barbarian and the Geisha* (1958)
* *The Roots of Heaven* (1958)

 |
| 1960-e | 
* *The Unforgiven* (1960)
* *The Misfits* (1961)
* *Freud: The Secret Passion* (1962)
* *The List of Adrian Messenger* (1963)
* *The Night of the Iguana* (1964)
* *The Bible: In the Beginning* (1966)
* *Casino Royale* (1967)
* *Reflections in a Golden Eye* (1967)
* *Sinful Davey* (1969)
* *A Walk with Love and Death* (1969)

 |
| 1970-e | 
* *The Kremlin Letter* (1970)
* *Fat City* (1972)
* *The Life and Times of Judge Roy Bean* (1972)
* *The Mackintosh Man* (1973)
* *The Man Who Would Be King* (1975)
* *Wise Blood* (1979)

 |
| 1980-e | 
* *Phobia* (1980)
* *Victory* (1981)
* *Annie* (1982)
* *Under the Volcano* (1984)
* *Prizzi's Honor* (1985)
* *The Dead* (1987)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316751630
* GND: 4997576-6
* BNF: cb14662668r (podaci)

 |